b'\n_START_ARTICLE_\nTla\xc4\x8dno razmerje\n_START_PARAGRAPH_\nTla\xc4\x8dno razmerje (ang. Pressure ratio) je termin, ki se uporablja pri letalskih turbinskih motorjih in plinskih turbinah. Je razmerje med stagnacijskim (stati\xc4\x8dnim) tlakom pred vstopom v kompresor in tlakom ob izhodu iz kompresorja. V splo\xc5\xa1nem ve\xc4\x8dje tla\xc4\x8dno razmerje pomeni ve\xc4\x8dji izkoristek, vendar se mora pri tem hkrati pove\xc4\x8dati tudi temperatura v turbini, druga\xc4\x8de je izkoristek celo manj\xc5\xa1i. Ve\xc4\x8dje tla\xc4\x8dno razmerje po navadi zahteva te\xc5\xbeji motor._NEWLINE_Prvi reaktivni motorji so imeli omejena tla\xc4\x8dna razmerja zaradi slab\xc5\xa1ih toleranc pri izdelavi in slab\xc5\xa1ih materialov. Npr. Junkers Jumo 004 iz 2. Svetovne vojne je imel celotno tla\xc4\x8dno razmerje samo 3,14:1. Po vojni je SNECMA Atar dosegel 5,2:1. Moderni ve\xc4\x8dgredn (multi spool) kompresorji, pri katerih se gredi vrtijo pro razli\xc4\x8dnih hitrostih dose\xc5\xbeejo okrog 30-50:1. Rolls-Royce Trent 900 na A380 dose\xc5\xbee 39:1. Voja\xc5\xa1ka letala imajo ni\xc5\xbeja tla\xc4\x8dna razmerja, okrog 20:1. Moderna motorja General Electric F110 in Pratt & Whitney F135 (na lovcu F-35) imajo razmerje 30:1._NEWLINE_Omejitev pri velikih tla\xc4\x8dnih razmerjih je segrevanje zraka med stiskanjem (kompresijo), \xc5\xa1e posebej na zadnjih stopnjah kompresorja. Potni\xc5\xa1ka letala se po navadi \xc4\x8dimhitreje vzpnejo na veliko vi\xc5\xa1ino, kjer je tlak in temperatura zraka nizka.'